text: Kommune får tv-kontakt med borgerne
  31 januar 2011 kl. 10.51
  Handicappede, psykisk syge og socialt udsatte i Horsens kan for fremtiden komme i kontakt med deres støtteperson hos kommunen via tv-skærmen i deres hjem.
  Horsens Kommune har indgået et samarbejde med CareTV, der har udviklet en løsning, som er en kombination af tv og de mange muligheder, som internettet tilbyder.
  - Til 2-vejs videokommunikation bruger vi Skype. Når der modtages opkald, tændes tv?et helt automatisk, og brugeren kan acceptere opkaldet med blot et enkelt tryk på fjernbetjeningen. Så her kan alle være med, siger Jesper Jørgensen, der er salgsdirektør i CareTV.
  
  Rationalisering
  Udvalgsformand Charlotte Juhl Andersen (S) mener, at den elektroniske kontakt kan give en betydelig rationalisering, da de kommunalt ansatte slipper for hjemmebesøg og møder på rådhuset.
   
  - Vi står over for en række udfordringer på velfærdsområdet, og med brugen af de nye teknologier får vi mulighed for at bruge vores tid mere målrettet, siger hun.
  Tv-systemet skal foreløbig afprøves i seks måneder.
  